hótā yakṣad agním̐ sviṣṭakŕ̥tam áyāḍ agnír aśvínoś chā́gasya havíṣaḥ priyā́ dhā́māny áyāṭ sárasvatyā meṣásya havíṣaḥ priyā́ dhā́māny áyāḍ índrasya r̥ṣabhásya havíṣaḥ priyā́ dhā́māny áyāḍ agnéḥ priyā́ dhā́māny áyāṭ sómasya priyā́ dhā́māny áyāḍ índrasya sutrā́mṇaḥ priyā́ dhā́māny áyāṭ savitúḥ priyā́ dhā́māny áyāḍ váruṇasya priyā́ dhā́māny áyāḍ vánaspáteḥ priyā́ pā́thām̐sy áyāḍ devā́nām ājyapā́nāṃ priyā́ dhā́māni yákṣad agnér hótuḥ priyā́ dhā́māni yákṣat sváṃ mahimā́nam ā́ yajatām éjyā íṣaḥ kr̥ṇótu só adhvarā́ jātávedā juṣátām̐ havír hótar yaja